text: 20. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. Φ. 35/4515 της 17/26 Οκτ. 1977 (ΦΕΚ Β΄ 1064) Περί τρόπου εκλογής της Αιρετής Διοικήσεως του ΤΕΒΕ. Έχοντες υπ’ όψει: 1.Την διάταξιν του άρθρ. 12 του Νόμ. 655/77. 2.Γνώμην του Διοικητικού Συμβουλίου του ΤΕΒΕ ληφθείσαν κατά την υπ’ αριθ. 807/6.10.77 συνεδρίασιν αυτού, αποφασίζομεν: 3.Ορίζομεν οτι ψηφοδέλτιον φέρον περισσοτέρους σταυρούς πέραν των εν παρ. 3 του άρθρ. 4 του Νόμ. 655/77 οριζομένων λογίζεται μεν έγκυρον, δεν προσμετρούνται όμως οι επιπλέον σταυροί, της σειράς αριθμήσεως της γενομένης εναλλάξ μεταξύ των δύο στηλών, Επαγγελματιών-Βιοτεχνών, αρχής γενομένης από της στήλης της περιλαμβανούσης τους Επαγγελματίας. 2.Δια την σφράγισιν των διαφόρων εγγράφων της εκλογής αι μεν τοπικαί εφορευτικαί επιτροπαί θα χρησιμοποιήσουν την υπηρεσιακήν σφραγίδα του ΤΕΒΕ, της εν τη έδρα της υπηρεσίας τούτου η δε Κεντρική Εφορευτική Επιτροπή θα χρησιμοποιήση ιδίαν σφραγίδα αναγράφουσαν τας λέξεις «Κεντρική Εφορευτική Επιτροπή ΤΕΒΕ Νόμ. 655/77». 3.Το εκλογικόν κατάστημα εν Ηγουμενίτση εις το οποίον θα εδρεύη η Τοπική Εφορευτική Επιτροπή θα ορίση ο Νομάρχης Θεσπρωτίας εκ των εν τη πόλει ταύτη δημοσίων καταστημάτων. 